CELEX: 32004R1216
Language: sk
Date: 2004-06-30 00:00:00
Title: Nariadenie Komisie (ES) č. 1216/2004 z 30. júna 2004, ktorým sa stanovujú odvodené intervenčné ceny pre biely cukor na hospodársky rok 2004/2005

Avis juridique important

|

32004R1216

Nariadenie Komisie (ES) č. 1216/2004 z 30. júna 2004, ktorým sa stanovujú odvodené intervenčné ceny pre biely cukor na hospodársky rok 2004/2005  

Official Journal L 232 , 01/07/2004 P. 0025 - 0025

 Nariadenie Komisie  (ES) č. 1216/2004 z  30. júna 2004 , ktorým sa stanovujú odvodené intervenčné ceny pre biely cukor na hospodársky rok 2004/2005KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 1260/2001 z  19. júna 2001  o spoločnom organizovaní trhu v sektore cukru(1), najmä na jeho článok 2 ods. 4,keďže:(1) Článok 2 ods. 1 písm. a) nariadenia (ES) č. 1260/2001 stanovuje intervenčnú cenu pre biely cukor pre oblasti, ktoré nie sú deficitné, na 631,9 EUR na tonu na hospodárske roky 2001/2002 až 2005/2006.(2) Článok 2 ods. 1 písm. b) uvedeného nariadenia stanovuje, že odvodená intervenčná cena pre biely cukor sa má stanoviť každý rok pre každú z deficitných oblastí. Pri stanovení tejto ceny je potrebné zohľadniť regionálne rozdiely v cene cukru, ktoré sa za bežnej úrody a voľného pohybu cukru môžu očakávať v prirodzených podmienkach tvorby ceny na trhu a vzhľadom na získané skúsenosti a náklady na prepravu cukru z oblastí s prebytkom do deficitných oblastí.(3) Na stanovenie toho, či je oblasť deficitnou oblasťou, by sa malo uskutočniť premietnutie založené na údajoch predložených členskými štátmi, ktoré sa týkajú bežného hospodárskeho roku, pokiaľ ide o trendy spotreby, a prognóz na nasledujúci hospodársky rok, pokiaľ ide o vývoj v dostupnej výrobe. Potom by sa za deficitné oblasti mali pokladať len tie oblasti, kde premietnutie jasne poukazuje na pravdepodobnosť vzniku deficitu.(4) Na základe tohto sú výrobné oblasti Grécka, Španielska, Írska a Spojeného kráľovstva, Talianska, Portugalska a Fínska pravdepodobne deficitnými oblasťami.(5) Opatrenia stanovené v tomto nariadení sú v súlade so stanoviskom Riadiaceho výboru pre cukor,PRIJALA TOTO NARIADENIE:Článok 1Odvodené intervenčné ceny pre biely cukor v deficitných oblastiach spoločenstva na hospodársky rok 2004/2005 sú:a) 655,30 EUR na tonu pre všetky oblasti v Grécku;b) 648,80 EUR na tonu pre všetky oblasti v Španielsku;c) 646,50 EUR na tonu pre všetky oblasti v Írsku a v Spojenom kráľovstve;d) 655,30 EUR na tonu pre všetky oblasti v Taliansku;e) 646,50 EUR na tonu pre všetky oblasti v Portugalsku;f) 646,50 EUR na tonu pre všetky oblasti vo Fínsku.Článok 2Toto nariadenie nadobúda účinnosť  1. júla 2004 .Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli  30. júna 2004  Za Komisiu Franz  Fischler  člen Komisie (1) Ú. v. ES L 178, 30.6.2001, s. 1. Nariadenie naposledy zmenené a doplnené nariadením Komisie (ES) č. 39/2004 (Ú. v. EÚ L 6, 10.1.2004, s. 16).